Development of new technologies for chemotherapeutic and mass spectrometry guided laser treatment of skin cancer
Independent Research Fund Denmark
Københavns Universitet
Målet med projektet er at anvende billeddannende massespektrometri (MSI) sammen med de nyeste teknikker til laserbehandling af hudkræft. Nye ioniseringsteknikker indenfor massespektrometri (MS) gør det muligt at optage specifikke billeder for de forskellige stoffer i vævsprøver. Det er også muligt med MS at måle på røgen, som dannes ved anvendelse af elektrokirurgi eller laserkirurgi, en anvendelse som er vist på forskellige kræftformer, men ikke hudkræft. MS-analyse af røgen kan øjeblikkelig afsløre om der skæres i sundt væv eller tumor, en afgrænsning som ellers er vanskelig at foretage ved laserkirurgisk fjernelse af hudkræft. Vi ønsker at bruge MSI til særdeles detaljeret at følge leveringen af kemoterapi gennem huden til en tumor i forbindelse med den såkaldte AFL laser-behandling, som brænder små kanaler i huden for at øge leveringen af lægemiddel til tumor. Med AFL kan man således undgå bivirkningerne ved systemisk kemoterapi og kirurgisk fjernelse af tumor. MSI-billeder viser både lægemiddel samt biomarkører for tumor og kan dermed give det fulde overblik til brug for optimering af AFL, således at en høj dosis kemoterapi leveres direkte til tumor. Biomarkørerne fra MSI-studiet vil efterfølgende blive brugt i udvikling af en metode til at detektere tumorvæv under laserkirurgisk fjernelse af hudkræft. Målet på langt sigt er at udvikle en metode til øjeblikkelig og præcis afgrænsning af tumor, som sikrer fuldstændig fjernelse med minimalt tab af sundt væv.
Research Projects (Max 10 MDKK) / DFF-Forskningsprojekt1 / grant